Echipa italiană Lazio a învins sâmbătă seara, în deplasare, scor 3-2, formaţia Frosinone, în etapa a 29-a din Serie A, informează Rador Radio România.
Lirola a marcat pentru gazde, în minutul 13, iar romanii au egalat abia în minutul 37, prin Zaccagni. În repriza secundă Castellanos a reuşit dubla, în minutele 57 şi 62, Lazio distanţându-se la două goluri. Gazdele au redus din diferenţă în minutul 70, prin Cheddira, iar meciul s-a încheiat cu victoria lui Lazio, scor 3-2.
În clasamentul Serie A, Lazio este pe locul 9, cu 43 de puncte, iar Frosinone se află pe 18, cu 24 de puncte.